צו הסטטיסטיקה (מיפקד אוכלוסיית דיור משותף)

{{ח:התחלה}}
{{ח:כותרת|צו הסטטיסטיקה (מיפקד אוכלוסיית דיור משותף), התשפ״ד–2023}}

{{ח:פתיח-התחלה}}
{{ח:תיבה|ק״ת תשפ״ד, 988|צו הסטטיסטיקה (מיפקד אוכלוסיית דיור משותף)|https://olaw.org.il/takanot/takanot-11008.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת הסטטיסטיקה#סעיף 6|סעיף 6}} {{ח:חיצוני|פקודת הסטטיסטיקה|לפקודת הסטטיסטיקה [נוסח חדש], התשל״ב–1972}} (להלן – הפקודה), ולאחר התייעצות עם הסטטיסטיקן ועם המועצה, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”ארגון גג“ – לרבות גופים, כולל מוסדות המדינה, האמונים על פיקוח, תקצוב או תכלול פעילות, של קבוצת מקומות דיור משותף;
{{ח:ת|סוג=הגדרה}} ”בית אבות“ – מעון לזקנים כמשמעותו {{ח:חיצוני|חוק הפיקוח על מעונות|בחוק הפיקוח על מעונות, התשכ״ה–1965}};
{{ח:ת|סוג=הגדרה}} ”בית דיור מוגן“ – כהגדרתו {{ח:חיצוני|חוק הדיור המוגן|בחוק הדיור המוגן, התשע״ב–2012}};
{{ח:ת|סוג=הגדרה}} ”בית מלון“ – כהגדרתו {{ח:חיצוני|חוק מס ערך מוסף|בחוק מס ערך מוסף, התשל״ו–1975}};
{{ח:ת|סוג=הגדרה}} ”בית דיור גיל הזהב“ – מקום מגורים בניהול משרד הבינוי והשיכון או מי מטעמו, המיועד לקשישים שזכאים לכך;
{{ח:ת|סוג=הגדרה}} ”דיור משותף“ – מקום או חלק ממקום שהוא אחד מאלה, המספק שירותי לינה לתקופה של שלושה חודשים או יותר:
{{ח:תתת|(1)}} מוסד;
{{ח:תתת|(2)}} בית דיור מוגן או בית אבות;
{{ח:תתת|(3)}} בית מלון;
{{ח:ת|סוג=הגדרה}} ”חברה לדיור ציבורי“ – כהגדרתה {{ח:חיצוני|חוק זכויות הדייר בדיור הציבורי|בחוק זכויות הדייר בדיור הציבורי, התשנ״ח–1998}};
{{ח:ת|סוג=הגדרה}} ”מגורי סגל עובדים“ – מגורי צוות העובדים בדיור משותף;
{{ח:ת|סוג=הגדרה}} ”מגורי עובדים“ – מגורים זמניים של קבוצת עובדים שלהם משימה משותפת;
{{ח:ת|סוג=הגדרה}} ”מוסד“ – מקום המיועד לספק שירותי לינה לחמישה דיירים לפחות, לרבות פנימיות, מעונות, מוסדות דת יהודיים ולא יהודיים, מוסדות אשפוז, אכסניות (הוסטלים), מגורי אזרחים בבסיסים צבאיים, מיתקנים באחריות שירות בתי הסוהר, מרכזי קליטה, מגורי עובדים ומגורי סגל עובדים;
{{ח:ת|סוג=הגדרה}} ”המועד הקובע“ – 31 בדצמבר בכל שנה;
{{ח:ת|סוג=הגדרה}} ”מיפקד“ – כל מיפקד של אוכלוסייה ששוהה בדיור משותף, שנערך לפי צו זה;
{{ח:ת|סוג=הגדרה}} ”מעון“ – כהגדרתו {{ח:חיצוני|חוק הפיקוח על מעונות|בחוק הפיקוח על מעונות, התשכ״ה–1965}};
{{ח:ת|סוג=הגדרה}} ”משרד הרווחה“ – משרד הרווחה והביטחון החברתי.

{{ח:סעיף|2|תקופת המיפקד}}
{{ח:ת}} המיפקד ייערך בכל שנה במהלך השנים 2024 עד 2029 בתקופה שמיום 1 בינואר עד יום 30 ביוני.

{{ח:סעיף|3|היקף המיפקד}}
{{ח:ת}} המיפקד יקיף את האוכלוסייה השוהה בדיור המשותף במדינה במועד הקובע בשנה שקדמה לתקופת המיפקד.

{{ח:סעיף|4|נושאי המיפקד}}
{{ח:ת}} הנתונים שייכללו בשאלונים ושייאספו הם נתונים דמוגרפיים על האוכלוסייה ששוהה בדיור המשותף במועד הקובע, לרבות מספר זהות או מספר דרכון בהעדר מספר זהות, שם פרטי, שם משפחה, ארץ לידה ותאריך הכניסה לדיור המשותף.

{{ח:סעיף|5|המשיב על השאלונים}}
{{ח:תת|(א)}} המשיב על השאלונים יהיה מנהל הדיור המשותף או מנהל ארגון הגג שנמסרה לו דרישה למסירת מידע כאמור {{ח:חיצוני|פקודת הסטטיסטיקה#סעיף 11|בסעיפים 11}}, {{ח:חיצוני|פקודת הסטטיסטיקה#סעיף 13|13}} {{ח:חיצוני|פקודת הסטטיסטיקה#סעיף 15|או 15 לפקודה}}, או גורם אחר שמינה מנהל הדיור המשותף או מנהל ארגון הגג, למעט לעניין המפורט בסעיף קטן (ב), על האוכלוסייה ששוהה באותו דיור משותף.
{{ח:תת|(ב)}} המשיב על השאלונים לגבי השוהים בדיור המשותף כמפורט בטור א׳ בטבלה שלהלן, יהיה הגורם שמפורט לצידו בטור ב׳ בטבלה שלהלן שנמסרה לו דרישה כאמור בסעיף קטן (א):
{{ח:תת}}

{{מוקטן|טור א׳}} {{ש}} שוהה בדיור משותף	{{מוקטן|טור ב׳}} {{ש}} משיב

עצור השוהה במיתקן שבאחריות שירות בתי הסוהר למעלה משלושה חודשים נכון למועד הקובע, או שפוט השוהה במיתקן כאמור במועד הקובע	שירות בתי הסוהר

שוהה בכל מוסד שבו מתבצעת השמה מלאה בידי משרד הרווחה; לעניין זה, ”השמה מלאה“ – השמה של כל הדיירים במוסד בידי משרד הרווחה	משרד הרווחה

מאושפז בגיר במחלקה לשהייה ממושכת בבתי חולים פסיכיאטריים	משרד הבריאות

דייר בדיור משותף הנמצא בפיקוחו של משרד הבינוי והשיכון, לרבות בחברות לדיור ציבורי ובבתי דיור גיל הזהב	משרד הבינוי והשיכון

{{ח:תת|(ג)}} תשובות על שאלוני המיפקד לפי סעיף זה ייאספו באופן מרוכז בידי מי שהוסמך לכך לפי {{ח:חיצוני|פקודת הסטטיסטיקה|הפקודה}}, ואולם המשיב לא ימסור תשובות כאמור לגבי השוהים המפורטים להלן:
{{ח:תתת|(1)}} קטין המאושפז באשפוז פסיכיאטרי;
{{ח:תתת|(2)}} קטין במשמורת של שירות בתי הסוהר או קטין השוהה במיתקן שבאחריות שירות בתי הסוהר;
{{ח:תתת|(3)}} שוהה במקלט לנשים מוכות או דירת המשך;
{{ח:תתת|(4)}} שוהה במרכז חירום.
{{ח:תת|(ד)}} מענה לדרישה למסירת מידע לפי צו זה יכלול גם מידע בדבר אלה:
{{ח:תתת|(1)}} שם הדיור המשותף;
{{ח:תתת|(2)}} כתובת הדיור המשותף, לרבות שם היישוב, הרחוב ומספר המבנה;
{{ח:תתת|(3)}} השיוך של שוהה למקום מסוים בחלוקה לפי מקומות דיור משותף וזאת אם בדרישה יש התייחסות לכמה מקומות של דיור משותף.

{{ח:חתימות|ב׳ בטבת התשפ״ד (14 בדצמבר 2023)}}
* '''בנימין נתניהו'''
ראש הממשלה
{{ח:סוגר}}
{{ח:סוף}}
[[קטגוריה:בוט חוקים]]